ananddey/assamese-wiki-corpus huggingface dataset:
মনীষ নাৰৱাল

মনীষ নাৰৱাল (; জন্ম ১৭ অক্টোবৰ ২০০১) এজন ভাৰতীয় পেৰা পিষ্টল শ্বুটাৰ। তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকত শ্বুটিং প্ৰতিযোগিতাৰ মিশ্ৰিত পি৪ ৫০ মিটাৰ পিষ্টল এছএইচ১ শাখাত স্বৰ্ণ পদক অৰ্জন কৰে। ২০২০ চনত ভাৰত চৰকাৰে তেওঁক অৰ্জুন বঁটা প্ৰদান কৰে। ৱৰ্ল্ড শ্বুটিং পেৰা স্প’ৰ্ট ৰেংকিঙৰ মতে তেওঁ পুৰুষৰ ১০ মিটাৰ এয়াৰ পিষ্টল এছ এইচ ১ ত বিশ্বৰ ভিতৰতে চতুৰ্থ স্থান লাভ কৰিছে। ২০২৪ চনত পেৰিছত অনুষ্ঠিত হোৱা গ্ৰীষ্মকালীন পেৰালিম্পিকত তেওঁ ৰূপৰ পদক লাভ কৰে।

কেৰিয়াৰ

নাৰৱালে ২০১৬ চনত হাৰিয়ানাৰ ফৰিদাবাদত পিষ্টল শ্বুটিং আৰম্ভ কৰিছিল। ২০১৯ চনৰ বিশ্ব চেম্পিয়নশ্বিপত তেওঁ ব্ৰঞ্জ পদক লাভ কৰে। ২০২১ চনৰ পেৰা শ্বুটিং বিশ্বকাপত পি৪ মিশ্ৰিত ৫০ মিটাৰ পিষ্টল এছএইচ১ ইভেণ্টত ২২৯.১ পইণ্টেৰে বিশ্ব অভিলেখ গঢ়ি স্বৰ্ণ পদক অৰ্জন কৰে।

তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকত ভাৰতীয় দলক প্ৰতিনিধিত্ব অংশগ্ৰহণৰ বাবে যোগ্যতা অৰ্জন কৰিছিল। প্ৰতিযোগিতাখনত তেওঁ দুটা ইভেণ্টত অংশ লৈছিল: পুৰুষৰ পি১ ১০ মিটাৰ এয়াৰ পিষ্টল এছএইচ১ আৰু মিশ্ৰিত পি৪ ৫০ মিটাৰ পিষ্টল এছএইচ১। ১০ মিটাৰৰ শাখাত তেওঁ সপ্তম স্থান লাভ কৰে। ৫০ মিটাৰৰ শাখাত ২১৮.২ পইণ্টেৰে তেওঁ স্বৰ্ণ পদক অৰ্জন কৰে। একেটা ইভেণ্টতে ভাৰতৰ সিংৰাজ আধানাই ২১৬.৭ পইণ্টেৰে ৰূপৰ পদক অৰ্জন কৰে।

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ পেৰা-শ্বুটাৰ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
আৰ্থাৰ কোৱেষ্ট্‌লাৰ

আৰ্থাৰ কোৱেষ্ট্‌লাৰ (; ৫ ছেপ্টেম্বৰ, ১৯০৫ - ১ মাৰ্চ, ১৯৮৩) আছিল এগৰাকী হাংগাৰিয়ান ব্ৰিটিছ লেখক তথা সাংবাদিক।

উদ্ধৃতিসমূহ

আধ্যাত্মিক জীৱন হ'ল মৃত্যুক গ্ৰহণ কৰাৰ প্ৰশিক্ষণ মাত্ৰ।
ঈশ্বৰে টেলিফোনটো সদায় তুলি থৈ দিয়ে৷ তেওঁৰ লগত যোগাযোগ কৰাৰ উপায় নাই৷

উৎস

বাহ্যিক সংযোগ

শ্ৰেণী:লেখক
শ্ৰেণী:ঔপন্যাসিক
শ্ৰেণী:সাংবাদিক
শ্ৰেণী:মৃত ব্যক্তি
চাকিনা জাফ্ৰি

চাকিনা জাফ্ৰি (ইংৰাজী: Sakina Jaffrey; জন্ম: ১৪ ফেব্ৰুৱাৰী, ১৯৬২) এগৰাকী আমেৰিকান অভিনেত্ৰী। জাফ্ৰিয়ে নেটফ্লিক্সৰ মৌলিক ধাৰাবাহিক হাউচ অৱ কাৰ্ডছত লিণ্ডা ভস্কেজ আৰু এনবিচিৰ ধাৰাবাহিক টাইমলেছত ডেনিছ ক্ৰিষ্টোফাৰৰ চৰিত্ৰত কৰা অভিনয়ৰ বাবে সৰ্বাধিক পৰিচিত।

প্ৰাৰম্ভিক জীৱন

জাফ্ৰিৰ জন্ম নিউয়ৰ্ক চহৰত হৈছিল। তেওঁ ভাৰতত জন্মগ্ৰহণ কৰা অভিনেত্ৰী তথা খাদ্য আৰু ভ্ৰমণ-কাহিনী লেখিকা মধুৰ জাফ্ৰি আৰু অভিনেতা ছাঈদ জাফ্ৰিৰ কনিষ্ঠ কন্যা। জাফ্ৰিৰ তিনি বছৰ বয়সত তেওঁৰ পিতৃ-মাতৃৰ বিবাহ বিচ্ছেদ হয় আৰু তাৰ পিছত তেওঁৰ পিতৃ যুক্তৰাজ্যলৈ গুচি যোৱাৰ বাবে পিতৃৰ সৈতে তেওঁৰ সম্পৰ্ক বিচ্ছিন্ন হৈ পৰে।

তেওঁ মেনহেটানৰ গ্ৰীণউইচ ভিলেজ অঞ্চলত ডাঙৰ-দীঘল হৈছিল আৰু তাৰেই পিএছ ৪১ বিদ্যালয়ত অধ্যয়ন কৰিছিল। পিছলৈ তেওঁ আপাৰ ইষ্ট ছাইডত অৱস্থিত নাইটিংগেল-বামফৰ্ড স্কুলত শিক্ষা গ্ৰহণ কৰে।

কেৰিয়াৰ

১৭ বছৰ বয়সত জাফ্ৰিয়ে নিউয়ৰ্ক চহৰৰ পাব্লিক থিয়েটাৰত ৱালেচ শ্বনৰ নাটক মেৰী এণ্ড ব্ৰুচৰ জৰিয়তে পেছাদাৰী অভিনয় জীৱনৰ পাতনি মেলে। আৰু মাতৃৰ সৈতে দ্য পাৰফেক্ট মাৰ্ডাৰ (১৯৮৮) ছবিত অভিনয় কৰিছিল। ২০০২ চনত তেওঁ মাৰ্ক ৱাহলবাৰ্গ অভিনীত দ্য ট্ৰুথ এবাউট চাৰ্লিত অভিনয় কৰে। তেওঁৰ সন্তান কেচিয়াছ আৰু জামিলাই তেওঁৰ সৈতে ৰেইজিং হেলেন (২০০৪) ছবিত অভিনয় কৰিছে। জাফ্ৰিয়ে ইংৰাজী ভাষাৰ আমেৰিকান-ভাৰতীয় ড্ৰামা ছবি দ্য অ’ড (২০০৮)-ত অভিনয় কৰিছিল। ২০১৪ চনত ঘোষণা কৰা হৈছিল যে তেওঁ ফক্সৰ টেলিভিছন ধাৰাবাহিক স্লিপি হলোৰ দ্বিতীয় ছিজনত নতুন শ্বেৰিফ লীনা ৰেইছ হিচাপে অভিনয় কৰিব।

২০১৬ চনৰপৰা ২০১৮ চনলৈকে তেওঁ এনবিচিৰ টেলিভিছন ধাৰাবাহিক টাইমলেছত হোমলেণ্ড চিকিউৰিটি এজেণ্ট ডেনিছ ক্ৰিষ্টোফাৰ হিচাপে এটা মুখ্য চৰিত্ৰত অভিনয় কৰিছিল।

ইয়াৰ উপৰি তেওঁ নোয়া বাউমবাকৰ পৰিচালনাত নিৰ্মিত ২০১৭ চনৰ কমেডী-ড্ৰামা ছবি দ্য মেয়াৰোৱিটজ ষ্ট’ৰীজত মালিনী চোনীৰ চৰিত্ৰত অভিনয় কৰিছিল, য’ত ডাষ্টিন হোফমেন আৰু এডাম চেণ্ডলাৰেও অভিনয় কৰিছিল।

ব্যক্তিগত জীৱন

জাফ্ৰি তেওঁৰ স্বামী সাংবাদিক ফ্ৰান্সিছ উইলকিনছন আৰু তেওঁলোকৰ দুই সন্তান কেচিয়াছ আৰু জামিলাৰ সৈতে নিউয়ৰ্কত বাস কৰে।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
শ্ৰেণী:ভাৰতীয় মূলৰ আমেৰিকান
সৰোজা বৈদ্যনাথন

সৰোজা বৈদ্যনাথন (; ১৯ ছেপ্টেম্বৰ ১৯৩৭ - ২১ ছেপ্টেম্বৰ ২০২৩) এগৰাকী নৃত্য পৰিচালক, গুৰু আৰু ভাৰতনাট্যমৰ এগৰাকী শীৰ্ষস্থানীয় শিল্পী আছিল। ভাৰত চৰকাৰে তেওঁক ২০০২ চনত পদ্মশ্ৰী আৰু ২০১৩ চনত পদ্মভূষণ বঁটা প্ৰদান কৰে।

জীৱনী

১৯৩৭ চনত সৰোজাই কৰ্ণাটকৰ বেলাৰীত জন্মগ্ৰহণ কৰে। চেন্নাইৰ সৰস্বতী গণ নিলয়মত ভাৰতনাট্যমৰ প্ৰাৰম্ভিক প্ৰশিক্ষণ গ্ৰহণ কৰি টতেওঁ পিছলৈ থাঞ্জাৱুৰৰ গুৰু কট্টুমন্নাৰ মুথুকুমাৰন পিল্লাইৰ অধীনত অধ্যয়ন কৰে। তেওঁ মাদ্ৰাজ বিশ্ববিদ্যালয়ৰ অধ্যাপক পি. ছম্বমুৰ্তিৰ অধীনতো কৰ্ণাটকী সংগীত শিকে আৰু খৈৰাগড়ৰ ইন্দিৰা কলা সংগীত বিশ্ববিদ্যালয়ৰ পৰা নৃত্যত ডি.লিট উপাধি লয়।

সৰোজাৰ মাক-দেউতাক উভয়ে লেখক আছিল। মাক কনকম ধৰ্মৰাজনেচ তামিল ভাষাত ডিটেক্টিভ গল্প লিখিছিল। সৰোজাৰ স্বামী বৈদ্যনাথন ভাৰতীয় অসামৰিক সেৱাৰ বিহাৰ কেডাৰৰ এজন বিষয়া।

পৰিয়াল

সৰোজাৰ পিতৃ-মাতৃ দুয়োজনেই লেখক। মাতৃ কনাকাম ধৰ্মৰাজন তামিল ভাষাৰ ডিটেক্টিভ গল্পৰ লেখিকা আছিল। বিহাৰ কেডাৰৰ ভাৰতীয় অসামাৰিক সেৱাৰ বিষয়া বৈদ্যনাথনৰ সৈতে তেওঁ বিবাহপাশত আবদ্ধ হয় ।

নৃত্যজীৱন

ৰাজহুৱা স্থানত অনুষ্ঠান পৰিৱেশন কৰাত সামাজিক ৰক্ষণশীলতা আৰু বিৰূপ প্ৰতিক্ৰিয়াৰ ফলত বিয়াৰ পিছত সৰোজাই নৃত্য এৰি দিয়ে আৰু তাৰ পৰিৱৰ্তে ঘৰতে শিশুসকলক নৃত্য শিকোৱাৰ কামত লাগি যায়। ১৯৭২ চনত স্বামী দিল্লীলৈ বদলি হোৱাৰ পিছত ১৯৭৪ চনত তাত গণেশ নাট্যালয় স্থাপন কৰে। তেওঁক শুভাকাংক্ষী আৰু পৃষ্ঠপোষকসকলে আৰ্থিকভাৱে সহায় কৰিছিল আৰু ১৯৮৮ চনত কুতুব ইন্সটিটিউচনেল এলেকাত নাট্যালয়খন স্থানান্তৰ কৰে। নৃত্যৰ উপৰিও নাট্যালয়ৰ ছাত্ৰ-ছাত্ৰীসকলে ভাৰতনাট্যমৰ বিষয়ে সামগ্ৰিক ধাৰণা দিবলৈ তামিল, হিন্দী আৰু কৰ্ণাটকী কণ্ঠ সংগীতো শিকোৱা হৈছিল।

সৰোজা এগৰাকী উৰ্বৰ কৰিঅ’গ্ৰাফাৰ আৰু তেওঁ দহটা পূৰ্ণদৈৰ্ঘ্যৰ বেলে আৰু প্ৰায় দুহাজাৰ ভাৰতনাট্যম ভংগীমা ৰচনাৰ কৃতিত্বৰ অধিকাৰী।

বঁটা

২০০২: পদ্মশ্ৰী, কলাৰ ক্ষেত্ৰখনলৈ আগবঢ়োৱা অৱদানৰ বাবে।
২০০৮: সংগীত নাটক একাডেমী বঁটা, ভাৰতনাট্যমত।
২০১৩: পদ্মভূষণ।
২০১৯-২১: সংগীত নাটক একাডেমী ফেলোশ্বিপ।

তথ্যউৎস

শ্ৰেণী:ভাৰতীয় নৃত্যশিল্পী
শ্ৰেণী:পদ্মভূষণ বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:সংগীত নাটক একাডেমী ফেলোশ্বিপ প্ৰাপক
এমিল লাহৌড

এমিল জামিল লাহৌড (; জন্ম: ১২ জানুৱাৰী ১৯৩৬) আৰ্মেনিয়ান বংশৰ এজন লেবানন ৰাজনীতিবিদ যিয়ে ১৯৯৮ চনৰ পৰা ২০০৭ চনলৈকে লেবাননৰ ১১ সংখ্যক ৰাষ্ট্ৰপতি হিচাপে কাৰ্যনিৰ্বাহ কৰিছিল।

উদ্ধৃতি

প্ৰথম অৱস্থাত ধৰ্মীয় পন্থাৰ আধাৰত গঠিত ব্ৰিগেডসমূহ কোনেও একত্ৰিত কৰিব বিচৰা নাছিল। মোক নিযুক্তি দিয়াৰ সময়ত মেৰ’নাইট ব্ৰিগেড, চুন্নী ব্ৰিগেড, ড্ৰুজ ব্ৰিগেড ইত্যাদি আছিল। লেবাননত ১৮টা চৰকাৰী পন্থা আছে, আৰু সেই সময়ত ১২টা ব্ৰিগেড আছিল। আৰম্ভণিৰে পৰাই ৰাজনৈতিকভাৱে দায়বদ্ধ লোকসকলৰ লগত মোৰ সমস্যা আছিল, যিসকলে কৈছিল, "আমি মাত্ৰ গৃহযুদ্ধৰ পৰা ওলাই আহিছো, আৰু আমি যদি কিবা পৰিৱৰ্তন কৰো তেন্তে তেওঁলোকে ইজনে সিজনক হত্যা কৰিব।" মই ক'লোঁ যে আমি যদি তেওঁলোকৰ লগত সঠিক ব্যৱহাৰ কৰো তেন্তে এই পদ্ধতিয়ে কাম কৰিব আৰু কাম কৰিলে, আৰু তেনেকৈয়ে সেনা জাতীয় সেনা হৈ পৰিল। সভাপতি হিচাপে বহু গুৰুত্বপূৰ্ণ মুহূৰ্ত আহিছিল যদিও এইবাৰ সেইবোৰ বেছিভাগেই আন্তঃৰাষ্ট্ৰীয় ৰাজনীতিৰ সৈতে জড়িত আছিল।
- লেবাননৰ প্ৰাক্তন ৰাষ্ট্ৰপতি এমিল লাহাউডৰ সৈতে হোৱা সাক্ষাৎকাৰ: “আমি ইজৰাইলৰ সৈতে যুদ্ধত আছো।
মই আগতেও হিজবুল্লাহক এই কথা কৈছো: যেতিয়ালৈকে ইজৰাইলৰ সৈতে যুদ্ধৰ অৱস্থাত আছো, তেতিয়ালৈকে আমি শক্তিশালী হোৱাটো প্ৰয়োজন। যেতিয়া শান্তি হ’ব তেতিয়া মই প্ৰথমে হিজবুল্লাহক নিজৰ অস্ত্ৰ-শস্ত্ৰ ত্যাগ কৰিবলৈ ক’ম। কিন্তু এতিয়াৰ পৰা সেই দিনটো অহালৈকে তেওঁলোকে আমাক প্ৰতাৰণা কৰিব বিচাৰিছে।
- লেবাননৰ প্ৰাক্তন ৰাষ্ট্ৰপতি এমিল লাহাউডৰ সৈতে হোৱা সাক্ষাৎকাৰ: “আমি ইজৰাইলৰ সৈতে যুদ্ধত আছো।

আমাৰ পাৰস্পৰিক অৰ্থনৈতিক সহযোগিতাৰ লক্ষ্য হৈছে অৰ্থনৈতিক আৰু বাণিজ্যিক বিচ্ছিন্নতা ভংগ কৰা আৰু বিশ্ব অৰ্থনীতিৰ ভাৰসাম্যহীনতা দূৰ কৰা; দৰিদ্ৰতা আৰু নিৰ্ভৰশীলতাৰ সমস্যাসমূহক বিশ্ব সংকটত পৰিণত হোৱাত বাধা দিবলৈ—উগ্ৰবাদ, বিচ্ছিন্নতাবাদ আৰু সন্ত্ৰাসবাদৰ ভিত্তি সৃষ্টি কৰা।
- কাটাৰৰ ডোহাত অনুষ্ঠিত জি৭৭ আৰু চীন সন্মিলনত দিয়া ভাষণ (২০০৫)

উৎস

শ্ৰেণী: ৰাজনীতিবিদ
শাণ্ডিল্য গোত্ৰ

শাণ্ডিল্য এটা গোত্ৰৰ নাম যাৰ নামকৰণ কৰা হৈছে মহামুনি শাণ্ডিল্যৰ নামেৰে, ইয়াৰদ্বাৰা নিৰ্দিষ্ট কৰা হৈছে যে গোত্ৰৰ ব্যক্তিসকলৰ শাণ্ডিল্যক তেওঁলোকৰ অন্যতম পিতৃবংশ পূৰ্বপুৰুষ হিচাপে মানে। শাণ্ডিল্য ঋষি আছিল শাণ্ডিল্য গোত্ৰৰ পূৰ্বপুৰুষ। এই নামটো সংস্কৃত শণ, আৰু ডিলাম শব্দৰপৰা উদ্ভৱ হৈছে, গতিকে ইয়াৰ অৰ্থ পূৰ্ণিমা, সেয়েহে ইয়াৰ অৰ্থ হৈছে শাণ্ডিল্যক চন্দ্ৰ দেৱতাৰ পুৰোহিত বুলি মনা হয়। এই গোত্ৰৰ অন্তৰ্গত লোকক চন্দ্ৰ জাতিৰ বুলি ধৰা হয়। এই গোত্ৰৰ তিনিটা প্ৰৱৰ আছে, তেওঁলোক হ’ল শাণ্ডিল্য, অসিত আৰু দেৱল। এই গোত্ৰৰ বেদ হৈছে সামবেদ। নেপাল আৰু বিহাৰৰ মৈথিল ব্ৰাহ্মণৰ ভিতৰত শাণ্ডিল্য গোত্ৰ সৰ্ববৃহৎ গোত্ৰ। এই গোত্ৰৰ প্ৰত্যক্ষ পিতৃবংশ বংশ বুলি দাবী কৰা বহু পৰিয়াল সমগ্ৰ ভাৰত আৰু নেপালত পোৱা যায়। এই গোত্ৰৰ লোকসকল নেপাল আৰু ভাৰতৰ বহু ৰাজ্য যেনে পশ্চিম বংগ, বিহাৰ, কাশ্মীৰ, উত্তৰ প্ৰদেশ আৰু ওড়িশাৰপৰা আহিছে। পঞ্জাৱ, হাৰিয়ানা আৰু হিমাচল প্ৰদেশত বাস কৰা বহুতো সৰস্বত ব্ৰাহ্মণ পৰিয়ালে শাণ্ডিল্যক তেওঁলোকৰ পিতৃপুৰুষ বা পূৰ্বপুৰুষ বুলি দাবী কৰে। মৈথিল ব্ৰাহ্মণত শাণ্ডিল্য গোত্ৰৰ ৪৪টা মূল (উৎপত্তি) আছে। ব্ৰাহ্মণৰ বাহিৰেও বানাউট, ৱালদিয়া, পৰমাৰ আদি ৰাজপুতৰ কিছুমান বংশৰ শাণ্ডিল্য গোত্ৰ আছে আৰু শাণ্ডিল্যক তেওঁলোকৰ অন্যতম পিতৃবংশ পূৰ্বপুৰুষ হিচাপে আছে। কাফ্লে, পৌদাৰ আৰু প্ৰসাইৰ দৰে শাণ্ডিল্য গোত্ৰ থকা নেপালী লোক কম যদিও নেপালৰ অন্যান্য গোত্ৰ থকা লোকৰ তুলনাত তেওঁলোকৰ জনসংখ্যা তুলনামূলকভাৱে বেছি।

তথ্যসূত্ৰ

শ্ৰেণী:গোত্ৰ
ৰাজবংশী বিয়াগীত

কোচ বংশৰপৰা প্ৰৱাহিত আৰু ৰজাৰ বংশধৰ বুলি পৰিচয় প্ৰদান কৰা ৰাজবংশীসকলৰ উৎসব-পাৰ্বন, নিয়ম-নীতি, আচাৰ-ব্যৱহাৰ আদি বিভিন্ন দিশতে তেওঁলোকৰ সুকীয়া বৈশিষ্ট্য আছে। সেয়া খাদ্যৰ ক্ষেত্ৰতেই হওক, সাজপাৰৰ ক্ষেত্ৰতেই হওক বা উৎসৱ-অনুষ্ঠানৰ ক্ষেত্ৰতেই হওক। উৎসৱ-অনুষ্ঠানৰ ভিতৰত জন্ম, মৃত্যু আৰু বিয়া এই তিনিটা অনুষ্ঠানৰ ৰীতি-নীতি মানুহৰ জীৱন যাত্ৰাৰ লগতে অবিৰতভাৱে চলি আহিছে। জন্ম, মৃত্যু সম্পৰ্কীয় অনুষ্ঠানৰ তুলনাত বিয়াৰ অনুষ্ঠানৰ ব্যাপকতা অধিক। এই বিবাহ অনুষ্ঠানতে বিভিন্ন নিয়ম-নীতি পালন কৰাৰ লগতে নীতিৰো সমাবেশ ঘটে। এই বিয়াগীতবোৰ পূৰ্বৰেপৰা মহিলাসকলে বিবাহ অনুষ্ঠানত গাই আহিছে। এই বিয়াগীতবোৰত ৰাজবংশী সমাজ সংস্কৃতিৰ বিভিন্ন চিত্ৰ ফুটি উঠে। ৰাজবংশী সকলৰ জীৱন-ধাৰণ, ধৰ্ম-কৰ্ম, আচাৰ-ব্যৱহাৰ আদিৰ এক অভিব্যক্তি এই গীতবোৰত প্ৰকাশিত হয়।

  অসমৰ মানাহ নদীৰ পাৰৰপৰা আৰম্ভ কৰি সোণকোষ, গদাধৰ, গঙ্গাধৰৰ পাৰে পাৰে গৈ তিস্তা নদীৰ আৰু পশ্চিমে গণ্ডক আৰু সপ্তকাশী, কুশী, কুশীলা নদী পৰ্যন্ত থকা বিস্তীৰ্ণ ভূমি আৰু গঙ্গানদীৰ পাৰৰ কিছু অংশত আদিম কালৰ পৰাই ৰাজংবশীসকলে বসবাস কৰি আহিছে। ৰাজবংশীসকল এই বিস্তীৰ্ণ অঞ্চলৰ অধিবাসী বা ভূমিপুত্ৰ। এই ভূমিপুত্ৰ ৰাজবংশীবোৰৰ লোকগীত লোকনৃত্যকে ধৰি বিচিত্ৰ সাংস্কৃতিক সম্পদ প্ৰদান কৰি গোটেই অঞ্চলটোক উন্নত তথা সমৃদ্ধিশালী কৰি তুলিছে। '

অসমীয়া সাহিত্যত লোকগীতবোৰৰ শ্ৰেণী বিভাগত বিয়াগীতো অন্তৰ্ভুক্ত হোৱাৰ দৰে ৰাজবংশী সমাজত প্ৰচলিত বিয়াগীতবোৰৰো তাৎপৰ্যপূৰ্ণ ভূমিকা আছে। এই গীতবোৰে বিবাহ অনুষ্ঠানৰ মৰ্যাদা বৃদ্ধি কৰে। অঞ্চল বিশেষে গীতবোৰৰ স্বতন্ত্ৰ বৈশিষ্ট্য আছে। যদিও কিছুমান ঠাইৰ মাজত গীতবোৰৰ সাদৃশ্যও লক্ষ্য কৰা যায়। ৰাজবংশী বিয়াত দুই ধৰণৰ ৰীতি দেখা যায়। এটা বৈদিক আৰু আনটো লৌকিক বা সামাজিক ৰীতি। এই লৌকিক ৰীতিতে স্ত্ৰী আচাৰ

   লোক সাহিত্যৰ এটা অংগ হৈছে লোকগীত। এই লোকগীতবোৰক আকৌ তিনিটা ভাগত ভাগ কৰা হৈছে। তাৰে ভিতৰত অনুষ্ঠানমূলক গীতবোৰ অন্যতম। অনুষ্ঠানমূলক গীতবোৰক আকৌ দুটা ভাগত ভাগ কৰা হৈছে।

ক) ভক্তিমূলক

খ) ভক্তিনিৰপেক্ষ

বিয়াগীতবোৰ হৈছে ভক্তি নিৰপেক্ষ গীত। ৰাজবংশী বিবাহ অনুষ্ঠানত বেলেগ বেলেগ নীতি-নিয়ম অনুসৰি আয়তীসকলে সংগতি ৰাখি বিয়াগীত গোৱা দেখা যায়। এই বিয়াগীতবোৰৰ নিৰ্দিষ্ট ৰচক নাই। মহিলাসকলেই এইবোৰৰ ৰচক বুলি ক'ব পাৰি। স্ত্ৰী আচাৰৰ লগত সংগতি ৰাখি ৰাজবংশী বিয়াগীত পৰিৱেশন কৰা হয়। অবিভক্ত গোৱালপাৰা আৰু উত্তৰবংগ, বাংলাদেশৰ ৰংপুৰ জিলাতো এই বিয়াগীতৰ প্ৰচলন আছে। ৰাজবংশী বিবাহ অনুষ্ঠানত বিভিন্ন স্ত্ৰী আচাৰৰ লগত বিভিন্ন গীত গোৱা হয়। অনুষ্ঠানসমূহ এনেদৰে ভগাব পাৰি-

১. সুবচনী ঠাকুৰক গুয়াপাণ সোজা

২. জপছিড়ি দেওয়া

৩. আকা পাকা

৪. নিৰীক্ষণ বা বসিনা বা ভাৰখাওয়া

৫. গুয়াকাটা

৬. অধিবাস

৭. সৰগ জল তোলা

৮. ঘাট কামা আৰ গাও ধোৱা

৯. হৰ গৌৰী পূজা, নান্দী মুখেৰ শ্ৰাদ্ধ

১০. বৰ বিয়াও কৰিবাৰ যায়

১১. বিয়া কৰেয়া কইনা নিয়া যাওয়া

১২. বাসী বিয়াওচ

ৰাজবংশী বিয়াৰ শুভ কাৰ্য আৰম্ভ হয় সুবচনী পূজাৰ জৰিয়তে। এই সুবচনী পূজা বিয়াৰ স্ত্ৰী আচাৰৰ ভিতৰত পৰে আৰু এই সুবচনী পূজাত মহিলাসকলে গীত গায় এনেদৰে। যেনে-

'সুবচনী বাড়ী যামো

গুয়াপাণ তেল সেন্দূৰ সগায় পামো'।

ৰাজবংশী বিয়াত প্ৰথম পৰ্যায় হ'ল বান্দান অনুষ্ঠান। কইনাৰ ঘৰত এই অনুষ্ঠান হয়। এই অনুষ্ঠানতে বিয়াৰ দিন তাৰিখ নিৰ্দ্ধাৰণ কৰা হয়। এই সময়তো আয়তীসকলে গীত গায়-

'তোৰ বাবা জপ ছিড়ি দিছে বাৰাণ্ডাত বসিয়া

এলা কেনে কান্দে বাবা তোৰ মাথায় হাত দিয়া। '

   

শ্ৰেণী:লোক-সংস্কৃতি
শ্ৰেণী:কামতাপুৰ
হেনা দাস

হেনা দাস (; ১২ ফেব্ৰুৱাৰী, ১৯২৪ – ২০ জুলাই, ২০০৯) আছিল বাংলাদেশৰ নাৰী জাগৰণ আন্দোলনৰ তেওঁৰ সময়ৰ এগৰাকী উল্লেখযোগ্য অৱদানকাৰী। তেওঁ বাওঁপন্থী মতাদৰ্শত বিশ্বাসী আছিল আৰু ব্ৰিটিছ বিৰোধী আন্দোলন, ভাষা-আন্দোলন, ঊনসত্তৰৰ গণ-অভ্যুত্থান তথা বাংলাদেশৰ স্বাধীনতা সংগ্ৰামকে ধৰি বহুকেইটা আন্দোলনৰ সক্ৰিয় অংশগ্ৰহণকাৰী আছিল। বাংলাদেশৰ প্ৰথম শিক্ষা কমিছনৰ তেওঁ সদস্য আছিল অৰু ২০০১ চনত মহিলা সৱলীকৰণ আৰু মহিলাৰ সমস্যাৰ ক্ষেত্ৰত মাত মাতি বাংলাদেশ চৰকাৰৰপৰা বেগম ৰোকইয়া পদক লাভ কৰিছিল। ১৯৪০ চনত চৰকাৰী অগ্ৰগামী ছোৱালী হাইস্কুলৰপৰা মেট্ৰিক পৰীক্ষা পাছ কৰি তেওঁ ১৯৪২ চনত উচ্চতৰ মাধ্যমিক পৰীক্ষাত উৰ্ত্তীণ হয় আৰু ১৯৪৭ চনত চিলেট মহিলা মহাবিদ্যালয়ৰপৰা স্নাতক ডিগ্ৰী লাভ কৰে। ১৯৬৬ চনত দাসে ঢাকা বিশ্ববিদ্যালয়ৰপৰা বঙালীত স্নাতকোত্তৰ ডিগ্ৰী লাভ কৰিছিল।

বাংলাদেশৰ বাংলাবন্ধু শ্বেখ মুজিব মেডিকেল বিশ্ববিদ্যালয়ত, ২০০৯ চনৰ ২০ জুলাই তাৰিখে দাসৰ মৃত্যু হয়। নাৰায়ণগঞ্জত ৰাজ্যিক মৰ্যাদাৰে তেওঁৰ শেষকৃত্য সম্পন্ন কৰা হয়।

ব্যক্তিগত জীৱন

১৯৪৮ চনত বাওঁপন্থী নেতা ৰোহিণী দাসৰ সৈতে বিবাহসূত্ৰে

গ্ৰন্থপঞ্জী

স্মৃতিময় দিনগুলো (২০০৪)
আমাৰ শিক্ষা ও শিক্ষকতা জীৱন
স্মৃতিময় একাত্তৰ
পঞ্চম পুৰুষ
চাৰ পুৰুষেৰ কাহিনী

তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:সাহিত্যিক
শ্ৰেণী:সমাজকৰ্মী
শ্ৰেণী:বঙালী সাহিত্যিক
গোৱিন্দ প্ৰসাদ শৰ্মা

গোৱিন্দ প্ৰসাদ শৰ্মা (জন্ম: ১৯৪০ -) এগৰাকী অসমীয়া গৱেষক, সাহিত্য সমালোচক, গল্পকাৰ, ঔপন্যাসিক, প্ৰবন্ধ লেখক আৰু সম্পাদক। তেখেতে অসমৰ গুৱাহাটী বিশ্ববিদ্যালয়ৰ ইংৰাজী বিভাগত অধ্যাপনা কৰি বিভাগীয় মুৰব্বী হিচাপে অৱসৰ গ্ৰহণ কৰে। গোৱিন্দ প্ৰসাদ শৰ্মা অসমীয়া কথা-সাহিত্যৰ এগৰাকী উল্লেখযোগ্য সমালোচক। Nationalism in Indo-Anglia Fiction (১৯৭৮) তেওঁৰ উপন্যাস সম্পৰ্কীয় প্ৰথম গৱেষণামূলক গ্ৰন্থ।

উদ্ধৃতি

উপন্যাস আৰু অসমীয়া উপন্যাস
উপন্যাসৰ বাস্তৱতা আধুনিক অৰ্থৰ বাস্তৱতা। উপন্যাস আধুনিক যুগৰ সাহিত্য। আধুনিক যুগৰ দীঘলীয়া কাহিনী-সাহিত্য যদি উপন্যাস, ইয়াৰ পূৰ্বৰ যুগ মধ্য যুগৰ দীঘলীয়া কাহিনী-সাহিত্য আছিল ৰোমাঞ্চবোেৰ; আৰু তাৰো পূৰ্বৰ যুগ প্ৰাচীন যুগৰ দীঘলীয়া কাহিনী-সাহিত্য আছিল মহাকাব্যবোৰ।
সপ্তদশ শতাব্দীৰ ইউৰোপত আৰু অষ্টাদশ শতাব্দীৰ ইংলেণ্ডত ইন্দ্ৰিয়গ্ৰাহ্য অভিজ্ঞতাহে অকল বাস্তৱ বুলি তাকেই দীঘলীয়া কাহিনীৰ মাধ্যমত তুলি ধৰিবলৈ কৰা প্ৰয়াসতেই হৈছিল উপন্যাসৰ উৎপত্তি।
বাস্তৱতাৰ প্ৰতিফলন কৰাই উপন্যাসৰ ধৰ্ম। কিন্তু বাস্তৱতাৰ ধাৰণাও যুগে যুগে বদলি আহিছে। স্বাভাৱিকতে বাস্তৱতাৰ ধাৰণাৰ পৰিৱৰ্তনৰ লগে লগে উপন্যাসৰ প্ৰকৃতিৰো পৰিৱৰ্তন হৈ আহিছে। বিজ্ঞানে আৰু বিজ্ঞানভিত্তিক প্ৰকৃতিৱাদী উপন্যাসে যে সকলো কথা সঠিক আৰু নিশ্চিত ৰূপত পাবলৈ বা চাবলৈ বিচাৰে আৰু পোৱাটো বা চোৱাটো সম্ভৱ বুলি ভাবে, তাৰ বিপক্ষে কুৰি শতিকাৰ আৰম্ভণিৰ লগে লগে সাহিত্যত যি আন্দোলন হৈছিল, সেয়াই আছিল আধুনিকতাৱাদী আন্দোলন।
আধুনিকতাৱাদী আন্দোলনৰ মূল ধাৰণাই হ'ল এই যে কোনো কথাকেই নিশ্চিত বা সঠিক ৰূপত আমি জানিব নোৱাৰোঁ বা জনাব নোৱাৰোঁ। সঠিক বা নিশ্চিত ৰূপত আমি এই মুহুৰ্ততে যি পালোঁ বা দেখিলোঁ বুলি ভাবিলোঁ, তাৰ পিছৰ মুহূৰ্ততে সি ভুল বুলি প্ৰতীয়মান হয় বা তাৰ অন্য এটা ৰূপহে ধৰা পৰে। গতিকে সকলো কথাৰ কেন্দ্ৰত আছে কেৱল অনিশ্চয়তা (uncertainty)। ৭১
অসমীয়া উপন্যাসত আধুনিকতৱাদ প্ৰথম পৰিলক্ষিত হয় প্ৰফুল্লদত্ত গোস্বামীৰ উপন্যাসত। তেখেতৰ প্ৰথম উপন্যাস “শেষ ক'ত” (১৯৪৮) খনেই প্ৰথম অসমীয়া আধুনিক উপন্যাস- বা বেছি সঠিক অৰ্থেৰে ক'ব লাগিলে- প্ৰথম অসমীয়া আধুনিকতাৱাদী উপন্যাস।
আকাৰত তেনেই অকণমান যদিও, ভূপেন্দ্ৰ নাৰায়ণ ভট্টাচাৰ্যৰ "মৰুদ্যান” (?) উপন্যাসিকাখনি অসমীয়া সাহিত্যত এক বিশেষ আসন লাভ কৰাৰ যোগ্য। কিয়নো অসমীয়া সাহিত্যত যদিও এতিয়ালৈকে একাধিক সুখ্যাত, অখ্যাত ঔপন্যাসিকে আধুনিকতাৱাদী উপন্যাসৰ অন্যতম আংগিক চেতনা-স্ৰোেত (stream-of-conscious- ness) পদ্ধতিত উপন্যাস লিখিবলৈ প্ৰয়াস কৰি আহিছে, তথাপি আপেক্ষিকভাৱে তৰুণ আৰু নতুন লেখক ভূপেন্দ্ৰ নাৰায়ণ ভট্টাচাৰ্যৰ এইখনি উপন্যাসিকাতহে আমি সেই পদ্ধতিৰ সাৰ্থক প্ৰয়োগ দেখিবলৈ পাইছোঁ।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
কাউচা

কাউচা (বৈজ্ঞানিক নাম: Coracias benghalensis ) এবিধ অতি চিনাকি‍ চৰাই।

আকাৰ

কাউচাৰ আকাৰ ৩১-৩৩ চেঃ মিঃ পৰ্যন্ত হয়। মূৰৰ ওপৰৰ অংশ অলপ নীলা আৰু পাখিৰ তলৰ ফালৰ ৰং নীলা। অৱশ্য‍ে এই চৰাইবিধ দেখাত বহু পৰিমাণে‍ কলডিলৰ নিচিনা।

বাসস্থান

কাউচা সমগ্ৰ ভাৰতবৰ্ষৰ লগতে বাংলাদেশৰ গাৰো পাহাৰ, হবিগঞ্জ, চট্টগ্ৰামৰ পাহাৰীয়া অঞ্চলসহ ধৰি দক্ষিণ এছিয়াত পোৱা যায়,।

আহাৰ

পোক-পৰুৱা, কীট-পতঙ্গ, বেং, সাপৰ পোৱালি, জেঠি‍, পিঁপৰা, তেজপিয়া ইত্যাদি।

চিত্ৰশালা

তথ্যসূত্ৰ

শ্ৰেণী:আই ইউ চি এন ৰঙা তালিকাৰ ন্যূনতম উদ্বেগজনক প্ৰজাতি
শ্ৰেণী:চৰাই
শ্ৰেণী:অসমৰ চৰাই
লোলা ফালানা

birth_place = কেমডেন, নিউ জাৰ্ছী, আমেৰিকা যুক্তৰাষ্ট্ৰ
death_date =
death_place =
othername =
spouse =
occupation = অভিনেত্ৰী, গায়িকা, নৃত্যশিল্পী
yearsactive = ১৯৬১–১৯৯৭

ল’লেথা ইলেইন ফালানা (ইংৰাজী: Lola Falana; জন্ম: ১১ ছেপ্টেম্বৰ ১৯৪২), তেওঁৰ মঞ্চনাম লোলা ফালানা নামেৰেই অধিক পৰিচিত, এগৰাকী আমেৰিকান গায়িকা, নৃত্যশিল্পী আৰু অভিনেত্ৰী। ১৯৭৫ চনত ডক্টৰ জাজ নামৰ সংগীতানুষ্ঠানত এডনা মে শ্বেৰিদানৰ চৰিত্ৰত কৰা অভিনয়ৰ বাবে তেওঁ মিউজিকেলৰ শ্ৰেষ্ঠ অভিনেত্ৰীৰ টনী বঁটাৰ বাবে মনোনীত হৈছিল।

প্ৰাৰম্ভিক জীৱন

লোলা ফালানাৰ জন্ম হৈছিল নিউ জাৰ্ছীৰ কেমডেনত। তেওঁ ৱেল্ডাৰ বেনেট ফালানাৰ পিতৃ এগৰাকী এফ্ৰো-কিউবান আছিল। তেওঁ কিউবাৰপৰা আহি আমেৰিকাৰ মেৰিন ক'ৰ্পছত সেৱা আগবঢ়াইছিল আৰু ফালানাৰ আফ্ৰিকান-আমেৰিকান মাতৃক লগ পোৱাৰ অলপ পাছতে এগৰাকী ৱেল্ডাৰ হিচাপে কামত যোগদান কৰিছিল।

ব্যক্তিগত জীৱন

প্ৰেমৰ সম্পৰ্ক আৰু বিবাহ

১৯৬৫ চনৰপৰা ১৯৬৮ চনৰ ভিতৰত কোনো এক সময়ত ফালানাৰ তেওঁৰ তেতিয়াৰ গুৰু ছেমি ডেভিছ জুনিয়ৰৰ সৈতে এক প্ৰেমৰ সম্পৰ্ক গঢ়ি উঠিছিল। ডেভিছে তেওঁৰ তেতিয়াৰ পত্নী মে ব্ৰিটৰ ওচৰত এই কথা স্বীকাৰ কৰাৰ পাছত এয়া ৰাজহুৱা হৈ পৰিছিল, যাৰ পৰিণতিত ১৯৬৮ চনত তেওঁলোকৰ বিবাহ বিচ্ছেদ ঘটে।

১৯৭০ চনত ফালানাই জনপ্ৰিয় আৰ এণ্ড বি (R&B) আৰু চউল মিউজিকেল বেণ্ড টাভাৰেছৰ পাঁচ ভাতৃৰ অন্যতম ফেলিকিয়ানো "বাচ" টাভাৰেছ জুনিয়ৰৰ সৈতে বিবাহপাশত আবদ্ধ হয়; ১৯৭৫ চনত তেওঁলোকৰ বিবাহ বিচ্ছেদ হয়।

স্বাস্থ্যজনিত সমস্যা

১৯৮৭ চনৰ জুন মাহত ফালানা মাল্টিপল স্ক্লেৰ’ছিছ ৰোগত গুৰুতৰভাৱে আক্ৰান্ত হয়। তেওঁৰ শৰীৰৰ বাঁওফাল পক্ষাঘাতগ্ৰস্ত হয়, তেওঁ আংশিকভাৱে অন্ধ হৈ পৰে আৰু তেওঁৰ কণ্ঠস্বৰ তথা শ্ৰৱণ শক্তি ব্যাহত হয়। তেওঁৰ আৰোগ্য লাভৰ বাবে ডেৰ বছৰ সময় লাগিছিল আৰু এই সময়ছোৱাৰ বেছিভাগ অংশই তেওঁ প্ৰাৰ্থনা কৰি কটাইছিল। ফালানাই তেওঁৰ আৰোগ্যৰ আঁৰত এক আধ্যাত্মিক অভিজ্ঞতা আছে বুলি বিশ্বাস কৰে, যাক তেওঁ "প্ৰভুৰ উপস্থিতি অনুভৱ কৰিবলৈ সক্ষম হোৱা" বুলি বৰ্ণনা কৰিছে। ১৯৮৮ চনত ফালানাই কেথলিক ধৰ্ম গ্ৰহণ কৰে। যদিও তেওঁ ১৯৮৭ চনত লাছ ভেগাছৰ অনুষ্ঠানত পুনৰ অংশগ্ৰহণ কৰিছিল, ধৰ্মীয় অনুশীলন আৰু বিশ্বাস তেওঁৰ জীৱনৰ কেন্দ্ৰবিন্দু হৈ পৰিছিল। ১৯৯৬ চনত পুনৰ মাল্টিপল স্ক্লেৰ’ছিছত আক্ৰান্ত হোৱাৰ পিছত ফালানা ফিলাডেলফিয়ালৈ উভতি আহে আৰু কিছুদিন পিতৃ-মাতৃৰ সৈতে বসবাস কৰে।

তথ্যসূত্ৰ

বাহ্যিক সংযোগ

"Bobbie Wygant Interviews Lola Falana"

শ্ৰেণী:আমেৰিকান অভিনয় শিল্পী
শ্ৰেণী:আমেৰিকান কণ্ঠশিল্পী
শ্ৰেণী:নৃত্যশিল্পী
অবেইদ ছিদ্দিকি

অবেইদ ছিদ্দিকি (FRS- ফেল' অৱ ৰয়েল ছ'ছাইটি- ৰয়েল ছ'ছাইটিৰ সদস্য) (৭ জানুৱাৰী ১৯৩২-২৬ জুলাই ২০১৩) ৰাষ্ট্ৰীয় জীৱবিজ্ঞান কেন্দ্ৰ, টাটা মৌলিক গৱেষণা প্ৰতিষ্ঠানত National Research Professor আছিল। তেওঁৰ ড্ৰছ'ফিলা মাখিৰ জেনেটিকছ আৰু নিউৰ'বায়ল'জী সম্পৰ্কীয় গৱেষণাৰ বাবে লব্ধপ্ৰতিষ্ঠ।

জন্ম আৰু শিক্ষা

অবেইদ ছিদ্দিকিৰ ১৯৩২ চনত উত্তৰ প্ৰদেশত জন্ম হৈছিল। তেওঁ আলিগড় মুছলিম বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছিল। Guido Pontecorvo-ৰ অধীনত গৱেষণা কৰি ইউনিভাৰ্ছিটি অৱ গ্লাছগ'ৰ পৰা তেওঁ ডক্টৰেট ডিগ্ৰী লাভ কৰিছিল। ইয়াৰ পিছত তেওঁ ইউনিভাৰ্ছিটি অৱ পেনছিলভেনিয়াৰ Cold Spring Harbor Laboratory আৰু কেমব্ৰিজৰ MRC Laboratory of Molecular Biology-ৰ পৰা প'ষ্ট ডক্টৰেট গৱেষণা (ইংৰাজী:post doctoral research) সমাপন কৰিছিল। ছিদ্দিকিক ১৯৬২ চনত ভাৰতৰ প্ৰসিদ্ধ বিজ্ঞানী হোমি ভাবাই টাটা মৌলিক গৱেষণা প্ৰতিষ্ঠানত Molecular Biology Unit স্থাপন কৰিবৰ বাবে আমন্ত্ৰণ কৰি আনিছিল। ইয়াৰ ৩০ বছৰ পিছত বাংগালোৰৰ তেওঁ টি আই এফ আৰ ৰাষ্ট্ৰীয় জীৱবিজ্ঞান কেন্দ্ৰ (ইংৰাজী: TIFR National for Biological Sciences)ৰ প্ৰতিষ্ঠাপক সঞ্চালক হিচাপে নিৰ্বাচিত হয়। মৃত্যুৰ সময়লৈকে তেওঁ এই কেন্দ্ৰতে অধ্যাপক হিচাপে কৰ্মৰত আছিল।

বঁটা আৰু সন্মান

সভাপতি, Indian Academy of Sciences
সদস্য, ৰয়েল ছ'ছাইটি, লণ্ডন
সদস্য, US National Academy of Sciences, ৱাশ্বিংটন
সদস্য, TWAS-Third World Academy, ট্ৰিয়েষ্ট
Visiting professor, Yale University
Visiting Professor, Massachusetts Institute of Technology
Visiting Professor, California Institute of Technology
Visiting Professor, Cambridge University
Twice Sherman Fairchild Distinguished Scholar at Caltech
Sir Syed Ahmad Khan International Award for Life Sciences 2009
পদ্মবিভূষণ, ২০০৬
B.C. Roy Award, 2004
Sir Syed Life Time Achievement Award, AMUAA New York, 2004
Pride of India Award, AFMI, USA, 2004
INSA Aryabhata Medal 1992;
Goyal Prize 1991;
Birla Smarak Kosh National Award 1989;
পদ্মভূষণ, ১৯৮৪;
Bhatnagar Award 1976;
Life member of Clare Hall, Cambridge]
Honorary D.Sc., Aligarh Muslim University, Aligarh
Honorary D.Sc., Banaras Hindu University, Benaras
Honorary D.Sc., Jamia Hamdard, Delhi
Honorary D.Sc., Kalyani University, Kalyani
Honorary D.Sc., Indian Institute of Technology, Bombay
Honorary D.Sc., Jamia Milia, Delhi
Honorary D.Sc., Central University of Hyderabad

মৃত্যু

২০১৩ চনৰ ২৬ জুলাইত বাংগালোৰত এটা পথ দুৰ্ঘটনাত পতিত হৈ ছিদ্দিকিৰ মৃত্যু হয়। এই দুৰ্ঘটনাৰ ফলত তেওঁৰ মগজুৰ গুৰুতৰ আঘাত হোৱাৰ ফলতে তেওঁ প্ৰাণ হেৰুৱায়। মৃত্যুৰ সময়ত তেওঁ পত্নী আছিয়া, দুই পুত্ৰ ইমৰাণ ছিদ্দিকি আৰু কালিম আৰু দুই কন্যা যমুনা আৰু দিবাক এৰি গৈছ।

নিৰ্বাচিত গৱেষণা প্ৰকাশন

তথ্য সূত্ৰ

বাহ্যিক সংযোগ

Obaid Siddiqi's publications on PubMed

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় বিজ্ঞানী
শ্ৰেণী:ৰয়েল ছ'ছাইটিৰ সদস্য
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
জৌনা মুৰ্মু

'জৌনা মুৰ্মু (; জন্ম: ১৬ আগষ্ট ১৯৯০) ওড়িশাৰ এগৰাকী ভাৰতীয় স্প্ৰিণ্ট দৌৰবিদ আৰু হাৰ্ডলাৰ. তেওঁ ৪০০ মিটাৰ আৰু ৪০০ মিটাৰ হাৰ্ডলছত বিশেষজ্ঞ। তেওঁৰ ঘৰ ওড়িশাৰ ময়ুৰভঞ্জ জিলাৰ অন্তৰ্গত ৷ তেওঁ অৰুণ কুমাৰ দাস আৰু সুবাস চন্দ্ৰ দাসমোহাপাত্ৰৰ পৰা প্ৰশিক্ষকতা লাভ কৰিছে। বৰ্তমান তেওঁ অ’এনজিচিৰ সৈতে কৰ্মৰত।

কৃতিত্ব

তেওঁৰ একাধিক আন্তঃৰাষ্ট্ৰীয় আৰু ৰাষ্ট্ৰীয় কৃতিত্ব আছে।

আন্তঃৰাষ্ট্ৰীয়

২০১০ চনত চীনৰ গুৱাংঝুত অনুষ্ঠিত এছিয়ান গেমছত ৪০০ মিটাৰ হাৰ্ডলছত ৪ৰ্থ স্থান দখল কৰে।
২০১০ চনৰ ৩০ জুলাইত নতুন দিল্লীত সমাপ্ত হোৱা তৃতীয় এছিয়ান অল ষ্টাৰ এথলেটিকছ*মিটত মহিলাৰ ৪০০ মিটাৰ হাৰ্ডলছ ইভেণ্টত এটা সোণৰ পদক লাভ কৰি ৫৭.৩৯ ছেকেণ্ড সময় আৰু ৪০০ মিটাৰ স্প্ৰিণ্টত ৫৩.১৭ ছেকেণ্ডৰ সময়েৰে এটা ব্ৰঞ্জৰ পদক দখল কৰে।
২০১৬ চনৰ দক্ষিণ এছিয়ান গেমছত দুটা সোণৰ পদক : ৪০০ মিটাৰ হাৰ্ডলছ আৰু ৪ × ৪০০ মিটাৰ ৰিলেত।

ৰাষ্ট্ৰীয়

ৰাষ্ট্ৰীয় আন্তঃৰাজ্যিক ছিনিয়ৰ এথলেটিকছ চেম্পিয়নশ্বিপৰ মহিলাৰ ৪০০ মিটাৰ ইভেণ্টত ৰূপৰ পদক লাভ কৰে, ২০১০ চনৰ ৬ আগষ্টত পঞ্জাৱৰ পাটিয়ালাত ৫২.৭৮ ছেকেণ্ডত।

ড'পিং

২০১১ চনৰ ২৫ মে’ত প্ৰতিযোগিতাৰ বাহিৰৰ পৰীক্ষাত মুৰ্মুৰ এনাবলিক ষ্টেৰইড মেথাণ্ডিয়েনন পজিটিভ পোৱা গৈছিল আৰু তাৰ পিছত তেওঁৰ ওপৰত দুবছৰৰ বাবে ড’পিং নিষেধাজ্ঞা জাৰি কৰা হৈছিল।

তথ্য সংগ্ৰহ

শ্ৰেণী:ভাৰতীয় খেলুৱৈ
শ্ৰেণী:চাঁওতালি ব্যক্তি
ডলৰেছ চাভেজ ডি আৰ্মিজো

ড'ল'ৰেছ এলিজাবেথ "লোলা" চাভেজ ডি আৰ্মিজো ((ইংৰাজী: ১৮৫৮ চনত নিউ মেক্সিকোৰ আলবাকুৱেৰকত জন্মগ্ৰহণ কৰা, ১৯২৯ চনত নিউ মেক্সিকোৰ চান্টা ফেত মৃত্যু) নিউ মেক্সিকোৰ এগৰাকী ৰাজ্যিক পুথিভঁড়ালী আছিল। ১৯১২ চনত নিউ মেক্সিকোৰ গৱৰ্ণৰ উইলিয়াম চি মেকড'নাল্ডে দাবী কৰে যে নিউ মেক্সিকোৰ সংবিধান আৰু আইন অনুসৰি মহিলাসকল পদবী লাভ কৰিবলৈ অযোগ্য৷ সেইবাবে আদালতৰ আদেশ ব্যৱহাৰ কৰি ড'ল'ৰেছৰ ঠাইত নিযুক্তি দিবলৈ চেষ্টা কৰে। তেওঁ তাইৰ ঠাইত এজন পুৰুষ বন্ধুক নিযুক্তি দিব বিচাৰিছিল যাৰ ওচৰত তেওঁৰ ৰাজনৈতিক অনুগ্ৰহৰ ঋণী আছিল।

তেওঁৰ পিতৃ জোচে ফ্ৰান্সিস্কো চাভেছ আছিল নিউ মেক্সিকো টেৰিটৰীৰ ৰিপাব্লিকান ৰাজনৈতিক নেতা।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী